CELEX: 32015D0711
Language: sk
Date: 2015-04-28 00:00:00
Title: Rozhodnutie Politického a bezpečnostného výboru (SZBP) 2015/711 z 28. apríla 2015 o prijatí príspevku tretieho štátu na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ATALANTA/4/2015)

1.5.2015   
            
            
               SK
            
            
               Úradný vestník Európskej únie
            
            
               L 113/58
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/711
   z 28. apríla 2015
   o prijatí príspevku tretieho štátu na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ATALANTA/4/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 10,
   so zreteľom na rozhodnutie Politického a bezpečnostného výboru ATALANTA/3/2009 z 21. apríla 2009 o zriadení Výboru prispievateľov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (2009/369/SZBP) (2),
   keďže:
   
               (1)
            
            
               Rada podľa článku 10 ods. 2 jednotnej akcie 2008/851/SZBP poverila Politický a bezpečnostný výbor (PBV) prijímaním príslušných rozhodnutí o prijatí navrhovaných príspevkov tretích štátov.
            
         
               (2)
            
            
               PBV 29. apríla 2014 prijal rozhodnutie ATALANTA/2/2014 (3), ktorým sa zmenilo rozhodnutie ATALANTA/3/2009.
            
         
               (3)
            
            
               V nadväznosti na list predsedu Vojenského výboru Európskej únie z 10. decembra 2014, odporúčanie zástupcu veliteľa operácie EÚ z 9. apríla 2015 a odporúčanie Vojenského výboru Európskej únie z 15. apríla 2015 týkajúce sa príspevku Kórejskej republiky by sa tento príspevok mal prijať.
            
         
               (4)
            
            
               Účasť Kórejskej republiky je podmienená nadobudnutím platnosti Dohody medzi Európskou úniou a Kórejskou republikou, ktorou sa zakladá rámec pre účasť Kórejskej republiky na operáciách krízového riadenia Európskej únie (4), ktorá bola podpísaná 23. mája 2014.
            
         
               (5)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
            
         PRIJAL TOTO ROZHODNUTIE:
   Článok 1
   1.   Príspevok Kórejskej republiky na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) sa prijíma a považuje za významný.
   2.   Kórejská republika je oslobodená od finančných príspevkov do rozpočtu Atalanta.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 28. apríla 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 301, 12.11.2008, s. 33.
   
      (2)  Ú. v. EÚ L 112, 6.5.2009, s. 9.
   
      (3)  Rozhodnutie Politického a bezpečnostného výboru Atalanta/2/2014 z 29. apríla 2014 o prijatí príspevku tretieho štátu na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta), ktorým sa mení rozhodnutie ATALANTA/3/2009 (2014/244/SZBP) (Ú. v. EÚ L 132, 3.5.2014, s. 63).
   
      (4)  Ú. v. EÚ L 166, 5.6.2014, s. 3.